Obiskali smo tovariša Ivana Zupanca

Ivan Zupanc je pred kratkim dopolnil 90 let življenja.  Ob tej priliki smo ga obiskali in mu zaželeli še veliko let v zdajšnjem domovanju v DSO v Šmarjeti. V novi sredini se dobro počuti, navezal je nove stike, z veseljem sprejme vsak obisk prijateljev, tovarišev in sokrajanov.  V času članstva v organizaciji ZB Mirna je bil dolgoletni predsednik in se zavzemal za ohranitev vrednot NOB in sodeloval pri veliko dogodkih. Svoje vrednote je prenašal med ljudi in jih navdušil za članstvo v naši organizaciji, ki je v tem času štela na 160 članov. Za svoje delo je prejel srebrno priznanje Zveze združenj borcev za vrednote NOB. Čeprav zdaj aktivno ne sodeluje v vodstvu organizaciji, je še vedno naš spoštovani član, udeležuje se naših prireditev in zavzeto spremlja aktualne politične zadeve.
Ivan, še na mnoga leta!

